b'\n_START_ARTICLE_\nClori, Tirsi e Fileno\n_START_SECTION_\nContext hist\xc3\xb2ric\n_START_PARAGRAPH_\nEl 1706 H\xc3\xa4ndel va deixar Hamburg per anar a It\xc3\xa0lia i el maig del 1707 va comen\xc3\xa7ar a viure com a compositor resident a prop del marqu\xc3\xa8s Francesco Maria Ruspoli, i anava sovint des del Palau Valentini/Bonelli a Roma i la propietat de Ruspoli. Clors, Tirsi, i Fileno va ser composta una mica abans de l\'octubre d\'aquell any, ja que una factura del copista de l\'obra posa la data del 14 d\'octubre de 1707. No hi ha cap dada sobre alguna representaci\xc3\xb3, per\xc3\xb2 es podria haver estrenat de manera privada abans que H\xc3\xa4ndel marx\xc3\xa9s de Flor\xc3\xa8ncia a finals d\'any per dirigir l\'estrena de Rodrigo, la seva primera obra italiana, que compartia un \xc3\xa0ria amb la cantata._NEWLINE_La cantata mai va ser revisada i durant segles es coneixia solament un fragment d\'un partitura manuscrita conservada prop de la British Library. Una versi\xc3\xb3 d\'aquest fragment havia estat publicada per Chrysander el 1889. En canvi, el 1960 el music\xc3\xb2leg Rudolf Ewerhart va anunciar la descoberta d\'una partitura completa en la Col\xc2\xb7lecci\xc3\xb3 Santini a M\xc3\xbcnster, l\'\xc3\xbanica existent actualment. La comparaci\xc3\xb3 entre la partitura completa i el fragment precedent de la British Library revela revisions en la composici\xc3\xb3 realitzades ben aviat: H\xc3\xa4ndel inicialment havia acabat la cantata amb un duet c\xc3\xadnic entre els dos amants enganyats, "Senza occhi" ("Sense ulls"), en el qual demostren menyspreu pel g\xc3\xa8nere femen\xc3\xad i renuncien a l\'amor definitivament. Aquest duet fou substituit  per un trio m\xc3\xa9s lleuger, en el que la jove dona i els seus amants decebuts s\'uneixen tot cantant, "Vivere e non amar" ("Viure i no estimar").\n_START_SECTION_\nReutilitzaci\xc3\xb3 musical\n_START_PARAGRAPH_\nHandel va reutilitzar l\'\xc3\xa0ria "Un sospiretto" dues vegades: aquell mateix any a Rodrigo, i el 1732 en la versi\xc3\xb3 allargada italoanglesa d\'Acis and Galatea. L\'\xc3\xa0ria, "Come la rondinella" tamb\xc3\xa9 va ser inclosa en la revisi\xc3\xb3 d\'Acis and Galatea. La m\xc3\xbasica d\'"Amo Tirsi" va ser usada dues vegades tamb\xc3\xa9, amb textos diferents. Va ser adaptada primer com a "Se vuoi pace" a l\'\xc3\xb2pera Agrippina (1709), i com a "As when the dove" en la versi\xc3\xb3 anglesa d\'\xc2\xa0Acis and Galatea (1718). Dos dels duets van ser reutilitzats a Rinaldo (1711). L\'obertura, en una reducci\xc3\xb3 per a clavic\xc3\xa8mbal, esdev\xc3\xa9 el moviment inicial de la  Suite en sol menor en el primer volum de suites per a clavic\xc3\xa8mbal de H\xc3\xa4ndel, publicat el 1720. I el 1734 va ser instrumentat per a orquestra completa, formant part del pastitx Oreste.'